OKRESNÁ PROKURATÚRA BRATISLAVA I 
Kvetná 13, 820 05 Bratislava 2	

Číslo: 3 Pv 518/15/1101	Bratislava I 15.02.2016 
EEČ: 2-8-27-2016

U Z N E S E N I E

Trestná vec:	obv. XXXXX 
Trestný čin:	Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátorka Okresnej prokuratúry Bratislava I 
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:  
XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie
ktorý je trestne stíhaný pre trestný čin:
- Prečin Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:
od mesiaca december 2012 doposiaľ si riadne neplní svoju vyživovaciu povinnosť v zmysle § 62  a  nasl. zákona číslo 36/2005 Z.z. o rodine v znení neskorších predpisov, pričom v zmysle § 62 odsek 3 zákona o rodine,  každý rodič bez ohľadu na svoje schopnosti, možnosti a majetkové pomery je povinný plniť svoju vyživovaciu povinnosť v minimálnom rozsahu vo výške 30% zo sumy životného minima na nezaopatrené neplnoleté dieťa alebo na nezaopatrené dieťa podľa osobitného zákona, čím zostal poškodenej XXXXX,  narodenej XXXXX, trvale bývajúcej v XXXXX na XXXXX ulici číslo XXXXX  prechodne bytom XXXXX, XXXXX, dlžný na výživnom a to konkrétne 30 % zo životného minima od 01.12.2012 do 30.06.2013, čo bolo mesačne 26,65 Eur - celkom 186,55 Eur, 30 % zo životného minima od 01.07.2013 do 03.09.2015, čo bolo mesačne 27,13 Eur - celkom 737,10 Eur, pričom dlh na výživnom za obdobie od 01.12.2012 doposiaľ predstavuje celkovú čiastku 1.030,- Eur,  
lebo zanikla trestnosť činu.  
 
Odôvodnenie:
Uznesením vyšetrovateľky Odboru kriminálnej polície Okresného riaditeľstva Policajného zboru v Bratislave I pod číslom konania ORP-924/1-VYS-B1-2015 Na z 03. Septembra 2015 postupom podľa 199 odsek 1 Trestného poriadku začala trestné stíhanie za prečin zanedbania povinnej výživy podľa § 207 odsek 1, odsek 3 písmeno b)  Trestného zákona s poukazom na ustanovenie § 138 písmeno b) Trestného zákona a v poradí druhým uznesením pod číslom konania ORP-924/1-VYS-B1-2015 Na z  30. decembra 2015  postupom podľa ustanovenia § 206 odsek 1 Trestného poriadku vzniesla obvinenie  XXXXX za  prečin zanedbania povinnej výživy podľa § 207 odsek 1, odsek 3 písmeno b)  Trestného zákona s poukazom na ustanovenie § 138 písmeno b) Trestného zákona  na tom skutkovom základe, ako je uvedené v predmetnom uznesení.

Dňa 02.02.2016 vyšetrovateľka  Policajného zboru predložila spisový materiál na Okresnú prokuratúru Bratislava I   s návrhom na zastavenie trestného stíhania podľa § 215 odsek 1 písmeno h) Trestného poriadku s poukazom na ustanovenie § 86 písmeno a) Trestného zákona.

Preskúmala som na vec sa vzťahujúci spisový materiál predložený poverenou príslušníčkou Okresného riaditeľstva Policajného zboru v Bratislave I, Obvodného oddelenia Staré Mesto – východ a zistila som, že trestné stíhanie proti obvinenému XXXXX za prečin zanedbania povinnej výživy podľa § 207 odsek 1, odsek 3 písmeno b)  Trestného zákona s poukazom na ustanovenie § 138 písmeno b) Trestného zákona na tom skutkovom základe uvedenom vo výrokovej časti tohto uznesenia je namieste zastaviť podľa § 215 odsek 1 písmeno h) Trestného poriadku s poukazom na ustanovenie o účinnej ľútosti podľa § 86  písmeno a) Trestného zákona.

Podľa § 207 odsek 1   Trestného zákona sa prečinu zanedbania povinnej výživy dopustí ten, kto  najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

Podľa § 86 písmeno a) Trestného zákona trestnosť trestného činu zanedbania povinnej výživy podľa § 207  zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu.

 Keďže splnenie vyživovacej povinnosti je dôležitejšie ako samotné potrestanie páchateľa, jeho trestnosť za splnenia podmienok stanovených zákonom zanikne. Základnou a nevyhnutnou podmienkou pre zánik trestnosti je, že páchateľ dodatočne splní svoju vyživovaciu povinnosť v celom rozsahu. Táto povinnosť však musí byť splnená skôr, než sa súd odoberie na záverečnú poradu.

Ako vyplýva z príslušného spisového materiálu, obvinený XXXXX dňa 07.01.2016 uhradil dlžné výživné za obdobie od mesiaca december 2012 doposiaľ  vo výške  1.030,- € a to na osobný účet poškodenej XXXXX,  o  čom predložil obvinený aj potvrdenia o vykonaní hotovostného vkladu zo dňa 07.01.2016, čo potvrdila aj prostredníctvom elektronickej pošty aj samotná poškodená XXXXX. 

Z vyššie uvedeného teda vyplýva, že obvinený XXXXX  uhradil  výživné v plnom rozsahu, vrátane mesiaca január 2016. Zo zadováženého spisového materiálu je taktiež zrejmé, že čin nemal pre oprávnenú osobu trvalo nepriaznivé následky

S poukazom na všetky vyššie uvedené skutočnosti som preto rozhodla tak, ako je uvedené vo výrokovej časti tohto uznesenia.
te odôvodnenie 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. 

JUDr. Hana Štaffenová 
prokurátorka